Diari Oficial de la Generalitat Valenciana


Sumari del DOGV 1330, del 21-06-1990 (1990/817930)

ORDRE de 31 de maig de 1990, de la Conselleria de Sanitat i Consum, per la qual es convoquen subvencions a concedir a Corporacions Locals i d'altres ens públics, per al foment de la xarxa de tractament ambulatori de toxicòmans.
-----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/31/(2)/dof/vci/html**

### Dades del document

Número de DOGV
:   1330

Data del DOGV
:   21-06-1990

Secció del DOGV
:   DISPOSICIONS GENERALS

Número del document
:   1990/817930


Data del document
:   31-05-1990

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 31 de maig de 1990, de la Conselleria de Sanitat i Consum, per la qual es convoquen subvencions per a concedir a Corporacions Locals i d'altres ens públics, per al foment de la xarxa de tractament ambulatori de toxicòmans.  
El Pla Autonòmic de Lluita contra la Droga de la Generalitat Valenciana, preveu entre els seus objectius proporcionar una resposta assistencial coherent amb la demanda social i determinar els requisits que han de complir els centres d'atenció a toxicòmans per poder obtenir ajudes públiques.  
En desplegament d'aquest Pla, el Decret 87/1987, de 24 de juny, del Consell de la Generalitat Valenciana, sobre centres i serveis d'atenció a toxicòmans, determina que aquests hauran d'estar autoritzats i acreditats per a l?obtenció de subvencions, i estableix un període transitori per regularitzar la seua situació.  
Des d'aquesta perspectiva, la Conselleria de Sanitat i Consum, mitjançant aquesta Ordre, convoca ajudes que podran obtenir els centres d'atenció a toxicòmans, i millorar d'aquesta manera l'atenció ambulatòria a drogodependents en les seues fases de prevenció i assistència.  
Per això, i d'acord amb les facultats que em confereix l'article 35 de la Llei 5/1983, de 30 de desembre, de la Generalitat Valenciana,  
ORDENE:  
Article primer  
Aquesta Ordre té per objecte la concessió d'ajudes econòmiques a aquells centres o serveis, la finalitat dels quals siga l'atenció ambulatòria a drogodependents en les seues fases de prevenció i assistència.  
Les ajudes que regulen aquesta Ordre, es conformaran en les següents modalitats:  
a) Contribució en les despeses de funcionament de centres o serveis, amb inclusió dels professionals que hi presten els seus serveis.  
b) Suport per al desplegament d'aquells programes de tractament adequat a les finalitats abans expressades.  
Article segon  
Podran sol·licitar aquestes ajudes les Corporacions Locals i d'altres ens públics compresos en l'article 3, de la Llei 7/85, de 2 d'abril, reguladora de les Bases de Règim Local.  
No obstant aixà, serà necessari per obtenir la subvenció l'acreditació del centre o servei, tal com estableix l'article 6 del Decret 87/87, de 24 de juny, del Consell de la Generalitat Valenciana.  
Article tercer  
Els sol·licitants que desitgen d'obtenir les ajudes regulades en aquesta Ordre hauran de presentar la següent documentació:  
1. Instància dirigida a l?Hble. Sr. Conseller de Sanitat i Consum, segons model annex.  
2. Si els sol·licitants són Corporacions Locals, hauran de presentar còpia certificada dels acords del Ple de la Corporació, autoritzant la petició d'ajuda que es pretén d'obtenir, amb indicació de la data del Ple.  
3. Relació de l?equip professional, amb descripció de càrrecs, tasques y hores de dedicació.  
4. Memòria de l?exercici anterior, on figure:  
a) Programa d'activitats i mètode de treball.  
b) Població atesa o nombre de places.  
c) Detall de les subvencions procedents de qualsevol entitat de caràcter públic referit als anys 1988 i 1989.  
d) Balanç de l?entitat en l?exercici 1988/89.  
5. Compte bancari, on, si s'escau, caldrà ingressar l?import de la subvenció.  
6. Declaració on figure el coneixement de les obligacions establertes a l'article 7.  
7. Tota la documentació que es presente s'haurà d'acreditar com còpia de l'original.  
Article quart Documentació específica.  
Quan es tractarà de despeses de funcionament, els sol·licitants hauran d'aportar un pressupost desglossat per partides de les despeses previstes, així ' com dels possibles recursos amb els quals compten per a la seua finançació.  
Quan es tractarà de programes de tractament a drogodependents en les seues fases de prevenció i assistència, memòria detallada del programa corresponent, en virtut del qual se sol·licita la subvenció.  
Article cinqué  
Les instàncies i documentació requerida se presentaran en el registre de l?Oficina del Comissionat de la Comissió de Coordinació de Lluita contra la Droga, al carrer de la Pau, núm. 23, D.P. 46464 de la ciutat de València, sense perjuí del que disposa l'article 66 de la Llei de Procediment Administratiu.  
El termini de presentació serà de 30 dies naturals, comptadors partir de la data de publicació d'aquesta convocatòria al Diari Oficial de la Generalitat Valenciana.  
Article sisè  
Finalitzat el termini de presentació d'instàncies, aquestes seran valorades per la Il·lma. Sra. Comissionada de la Comissió de Coordinació de Lluita contra la Droga, qui potestativament podrà crear a aquests efectes una Junta d?Avaluació, composta pels membres del Comitè Tècnic, i elevarà un informe-proposta a l'Hble. Sr. Conseller de Sanitat i Consum, qui resoldrà sobre la concessió de les subvencions.  
Article seté  
Les Corporacions Locals i d'altres ens públics subvencionats, es comprometran a:  
1. Col·laborar amb la Conselleria de Sanitat i Consum mitjançant l'adscripció dels centres subvencionats, als programes d'actuació iniciats per ella.  
2. Col·laborar amb els centres públics de tractament mèdic al toxicòman, en la presentació de serveis, a requeriment de la Il·lma. Sra. Comissionada de la Comissió de Coordinació de Lluita contra la Droga.  
3. No alterar la destinació de les subvencions.  
4. Admetre la inspecció i el control de la Conselleria de Sanitat i Consum, a través del Comissionat, per tal de conéixer la destinació de la subvenció concedida.  
L?incompliment d'alguna de les obligacions esmentades serà caus determinant de la revocació de la subvenció.  
Article vuité Pagament i justificació de la subvenció.  
El pagament de subvenció concedida es realitzarà en tres terminis:  
- El primer pagament, per un import del 60%o de la subvenció s'ingressarà una vegada dictada la resolució, en el compte indicat pel sol·licitant.  
- El segon pagament, per un import del 25% de la subvenció, es pagarà després de l'aportació i comprovació de la documentació justificativa de la quantitat lliurada.  
- El tercer pagament, per un import del 15% de la subvenció, es pagarà una vegada justificada l?execució total de la despesa segons el que s'ha convingut.  
Les subvencions concedides per a despeses de funcionament, es justificaran mitjançant balanç justificat d'ingressos i despeses, acompanyat de factures de les despeses ocasionades per el funcionament del centre o servei.  
Les subvencions concedides per a programes de prevenció i assistència a drogodependents, es justificaran mitjançant un informe detallat de les activitats realitzades en base a la memòria presentada al seu dia, signada i segellada pel representant legal, factures de les despeses ocasionades en relació amb el desplegament del programa i certificat del representant legal, on es farà constar que la subvenció concedida per la Conselleria de Sanitat i Consum, s'ha destinat a sufragar l?import de les esmentades activitats.  
Amb aquesta finalitat, les entitats subvencionades disposaran d'un termini de tres meses, comptadors a partir de la notificació de la concessió de la subvenció.  
Article novè Comunicació del cobrament de la subvenció. Posteriorment al cobrament de cada termini de la subvenció, les entitats hauran de trametre a l'Oficina del Comissionat per a la Lluita contra la Droga, en el termini de 15 dies des de l'esmentada percepció, comunicació escrita d'haver-la rebut conformement amb les següents normes:  
En el cas de Corporació Local, carta de pagament amb expressió de la data, quantia i el concepte, lliurada pel tresorer i intervinguda per l'interventor de fons, acreditativa de l'ingrés de la subvenció al tresor de la corporació.  
En el cas d'ens públics. notificació dels seus representants legals, comunicant la percepció de la subvenció, amb indicació de data, quantia i concepte.  
Article deu  
Les ajudes regulades en aquesta Ordre, s'aplicaran pressupostàriament en el programa 413.50, línia ajuda a Corporacions Locals. codi línia: 401/000,/90, del Pressupost de la Generalitat Valenciana de l?exercici de 1990, sent l?import global màxim destinat a les subvencions, la concessió de les quals es convoca, de cinquanta milions de pessetes (54.204.979 PTA).  
Article onze  
La intervenció de qualsevol entitat acollida a les atorgades per aquesta Ordre, als mitjans de comunicació social, suposarà la declaració expressa de la seua condició de servei o programa subvencionat per la Generalitat Valenciana, Conselleria de Sanitat i Consum, en el desplegament del Pla Autonòmic de Lluita contra la Droga.  
DISPOSICIO FINAL  
Aquesta Ordre entrarà en vigor l?endemà de la seua publicació al Diari Oficial de la Generalitat Valenciana.  
València, 31 de maig de 1990.  
ANNEX  
Sol·licitud d'ajuda econòmica  
Sol·licitant   
Domicili social   
Domiciliació bancària   
Centre de tractament o servei   
Domicili   
Objecte de la subvenció sol·licitada  
- Despeses de funcionament: ingressos propis   
 Subvenció   
- Programes de prevenció i assistència a drogodependents:  
Ingressos propis Subvenció   
Documentació que s'aporta (Enumerar)   
   
   
   
El sotasígnant, sol·licita la subvenció per a les despeses a dalt indicades, d'acord amb l'ordre de  
 de de 1990, de la Conselleria de Sanitat i Consum comprometent-se  
a l'aplicació dels fons a la finalitat per a la qual se sol·liciten a la col·laboració de la Conselleria de Sanitat i Consumo en el desplegament de programes de toxicomanies i al compliment del que es preveu a l'esmentada ordre.  
 , de de 1990  
HBLE. SR. CONSELLER DE SANITAT I CONSUM


Còpia Permalink ELI